ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ ప్రధాన్ మంత్రి జన్ ఆరోగ్య యోజన  పబ్లిక్ డ్యాష్బోర్డ్ కొత్త ఫీచర్లతో పునరుద్ధరించబడింది
ఈ డ్యాష్బోర్డ్ ప్రజలకు మరియు పిఎం-జేఏవై వాటాదారులకు పథకం పురోగతికి సంబంధించిన సమగ్ర సమాచారాన్ని ఉపయోగపడుతుంది.
నేషనల్ హెల్త్ అథారిటీ  తన ఫ్లాగ్షిప్ పథకం అయిన ఆయుష్మాన్ భారత్ ప్రధాన్ మంత్రి జన్ ఆరోగ్య యోజన  క్రింద పిఎం-జేఏవై పథకం అమలకు సంబంధించిన సమాచారాన్ని తెలుసుకునేందుకు కొత్తగా పునరుద్ధరించబడిన మరియు డైనమిక్ పబ్లిక్ డ్యాష్బోర్డ్ను విడుదల చేస్తున్నట్లు ప్రకటించింది.
పిఎం-జేఏవై పథకం పరిణామంలో మరొక దశ డ్యాష్బోర్డ్. ఇది రాష్ట్రం/కేంద్రపాలిత ప్రాంతాల వాన్టేజ్ పాయింట్ నుండి పథకం యొక్క పురోగతి గురించి పారదర్శక వీక్షణను అందిస్తుంది. ఇది ఒక ఇంటరాక్టివ్ ఇంటర్ఫేస్ని కలిగి ఉంది. ఇది ఇన్ఫర్మేటివ్ చార్ట్ల ద్వారా పథకం గురించి కీలక పనితీరు సూచికలను ప్రదర్శిస్తుంది. రోజువారీ ప్రాతిపదికన పథకం పనితీరును అర్థం చేసుకోవడానికి ప్రజలకు మరియు పిఎం-జేఏవై వాటాదారులకు లోతైన అవగాహనను అందించడం దీని లక్ష్యం.
పబ్లిక్ డాష్బోర్డ్ వెనుక ఉన్న ఆలోచనను వివరిస్తూ ఎన్హెచ్ఏ సిఈఓ డాక్టర్ ఆర్.ఎస్.శర్మ " కొత్తగా పునరుద్ధరించబడిన పిఎం-జేఏవై పబ్లిక్ డ్యాష్బోర్డ్ రియల్ టైమ్ డేటా మరియు విశ్లేషణ ద్వారా పథకం యొక్క పురోగతి గురించి కీలక సమాచారం మరియు అప్డేట్స్ను అందించడం లక్ష్యంగా పెట్టుకుంది. దీర్ఘకాలంలో ఇది డేటా-ఆధారిత మరియు సాక్ష్యం ఆధారిత విధాన రూపకల్పనలో సహాయపడుతుంది మరియు ప్రభుత్వ రంగంలో ఎక్కువ పారదర్శకత మరియు జవాబుదారీతనాన్ని ప్రోత్సహిస్తుంది. ఇది కనీస ప్రభుత్వం మరియు గరిష్ట పాలనను నిర్ధారించే భారత ప్రభుత్వ మిషన్లో భాగంగా రూపొందించబడింది" అని తెలిపారు.
కొత్తగా అప్డేట్ చేసిన ఈ డ్యాష్బోర్డ్లో ఆయుష్మాన్ భారత్ కార్డ్ల సంఖ్య, ఎంప్యానెల్ చేయబడిన ఆసుపత్రులు మరియు జాతీయ మరియు రాష్ట్ర స్థాయిలో ఇతరులలో అధీకృత ఆసుపత్రి అడ్మిషన్ల గురించి సవివరమైన సమాచారాన్ని అందిస్తుంది. ఇది లింగం మరియు వయస్సు ప్రకారం పంపిణీ చేయబడిన డేటాను తెలుసుకోవడానికి వినియోగదారులను అనుమతిస్తుంది. ఉదా. 'ఆయుష్మాన్ కార్డ్లు సృష్టించబడిన' ప్యానెల్లోని 'వయస్సు సమూహం' విభాగంలో, అత్యధిక సంఖ్యలో ఆయుష్మాన్ కార్డ్ హోల్డర్లు 30 నుండి 44 సంవత్సరాల మధ్య వయస్కులేనని మరియు 15 నుండి 29 సంవత్సరాల మధ్య వయస్సు గల వారు ఉన్నారని పై చార్ట్ వెల్లడిస్తుంది.
డ్యాష్బోర్డ్ సమయ వ్యవధుల మధ్య కీలకమైన ట్రెండ్లను కూడా చూపుతుంది. అంటే, గత 7 రోజులు, 30 రోజులు లేదా స్కీమ్ ప్రారంభించినప్పటి నుండి ఇప్పటివరకూ ఇలా అన్ని రకాల ట్రెండ్లను చూపుతుంది. డ్యాష్బోర్డ్కు జోడించిన మరో ఆంశం ఈ పథకం కింద ఎంప్యానెల్ చేయబడిన ఆసుపత్రులలో లబ్ధిదారులు పొందే అగ్ర విధానాలు మరియు ప్రత్యేకతలకు సంబంధించినది. ఈ డేటా అందుబాటులో ఉన్న చికిత్సల సంఖ్య లేదా అటువంటి విధానాలపై అధికారం పొందిన మొత్తానికి మధ్య కూడా కీలకంగా ఉంటుంది.
వెబ్పేజీ ఎగువన అందించబడిన 'స్టేట్'ని ఎంచుకునే ఎంపికతో ఈ అన్ని వర్గాలకు జాతీయ మరియు రాష్ట్ర స్థాయి డేటాను డాష్బోర్డ్ ప్రదర్శిస్తుంది. ఇంకా, వినియోగదారులు భారతదేశంలోని వందలాది జిల్లాల్లో విస్తరించి ఉన్న ఏదైనా ఎంప్యానెల్ ఆసుపత్రిలో పథకం కింద చికిత్స పొందుతున్న రోగుల జాబితాను కూడా శోధించవచ్చు మరియు వీక్షించవచ్చు.
సరికొత్త డైనమిక్ పబ్లిక్ డ్యాష్బోర్డ్ను ఆయుష్మాన్ భారత్ పిఎం-జేఏవై అధికారిక వెబ్సైట్ లో లేదా నేరుగా NHA | సేతు డాష్బోర్డ్  ద్వారా యాక్సెస్ చేయవచ్చు.
వ్యవసాయ మంత్రిత్వ శాఖ
ఆయిల్ పామ్ సాగు ప్రోత్సహించడానికి 11 రాష్ట్రాల్లోని 49 జిల్లాల్లో ప్రత్యేక కార్యక్రమం
ఆయిల్ పామ్ ప్రాసెసింగ్ యూనిట్ల సహకారంతో కలిసి జూలై 25 నుంచి ఈ రోజు వరకు భారీ ఎత్తున ఆయిల్ పామ్ మొక్కలు నాటేందుకు మెగా ప్లాంటేషన్ డ్రైవ్ చేపట్టిన వివిధ రాష్ట్ర ప్రభుత్వాలు
కార్యక్రమంలో భాగంగా 3500 హెక్టార్లలో ఆయిల్ పామ్ మొక్కలు నాటిన దాదాపు 7000 మంది రైతులు
నేషనల్ మిషన్ ఆన్ ఎడిబుల్ ఆయిల్స్ - ఆయిల్ పామ్ కింద ఆయిల్ పామ్ ప్రాసెసింగ్ యూనిట్లతో కలిసి రాష్ట్ర ప్రభుత్వాలు ఆయిల్ పామ్ సాగు ప్రోత్సహించడానికి ప్రత్యేక కార్యక్రమాన్ని చేపట్టాయి. 2023 జూలై 25న 'మెగా ఆయిల్ పామ్ ప్లాంటేషన్ డ్రైవ్' ప్రారంభమయింది. వంట నూనెల ఉత్పత్తిలో స్వావలంబన సాధించి రైతులను ప్రోత్సహించడానికి కార్యక్రమం అమలు జరిగింది. 2025-26 నాటికి ఆయిల్ పామ్ ఉత్పత్తిలోకి 6.5 లక్షల హెక్టార్ల అదనపు విస్తీర్ణాన్ని తీసుకురావాలనే లక్ష్యాన్ని చేరుకోవడానికి ఈ కార్యక్రమం దోహదపడుతుంది.
ఆంధ్రప్రదేశ్, అరుణాచల్ ప్రదేశ్, అస్సాం, గోవా, కర్ణాటక, మిజోరం, నాగాలాండ్, ఒడిశా, తమిళనాడు, తెలంగాణ, త్రిపుర రాష్ట్రాల్లో ఆయిల్ పామ్ తోటల పెంపకం ఎక్కువగా జరుగుతోంది. .పతంజలి ఫుడ్ ప్రైవేట్ లిమిటెడ్, గోద్రేజ్ అగ్రోవెట్, 3 ఎఫ్ వంటి ఆయిల్ పామ్ ప్రాసెసింగ్ కంపెనీలు ఈ కార్యక్రమంలో చురుకుగా పాల్గొన్నాయి. వీటితో పాటు కేఈ కల్టివేషన్, నవభారత్ వంటి ఇతర ప్రాంతీయ సంస్థలు కూడా కార్యక్రమంలో పాల్గొన్నాయి. మెగా ఆయిల్ పామ్ ప్లాంటేషన్ కార్యక్రమం 2023 ఆగస్టు 12 న ముగిసింది. కార్యక్రమంలో భాగంగా 11 రాష్ట్రాల్లోని 49 జిల్లాల్లోని 77 గ్రామాలలో సుమారు 3500 హెక్టార్లలో 7000 మందికి పైగా రైతులు ఆయిల్ పామ్ సాగు ప్రారంభించారు. 5.00 లక్షలకు పైగా ఆయిల్ పామ్ మొక్కలు నాటారు.
మెగా ప్లాంటేషన్ డ్రైవ్ లో భాగంగా ఆయిల్ పామ్ ప్రాసెసింగ్ యూనిట్లు ఉత్పత్తి ఎక్కువ చేయడానికి రైతుల కోసం ప్రత్యేక కార్యక్రమాలు నిర్వహించాయి. విభాగం అధికారుల సహకారంతో రైతుల కోసం సాంకేతిక శిక్షణ తరగతులు నిర్వహించారు. అధికారులు, రైతులకు సాంకేతిక అంశాలపై మరింత అవగాహన కల్పించడం లక్ష్యంగా కార్యక్రమాలు అమలు జరిగాయి. ఉత్పత్తి ఎక్కువ చేసి ఎక్కువ ఆదాయం లభించేలా చూసేందుకు అనుసరించాల్సిన విధానాలను వివరించారు.
జాతీయ స్థాయిలో నిర్వహించిన మెగా ఆయిల్ పామ్ ప్లాంటేషన్ కార్యక్రమంలో సీనియర్ రాజకీయ నాయకులు, శాఖ అధికారులు, గ్రామ పంచాయతీ సభ్యులు పాటు పలువురు ప్రముఖులు పాల్గొన్నారు.
ఈ పథకం కింద రైతులకు నాణ్యమైన మొక్కలు పంపిణీ చేసి అంతర పంటలతో సహా పంట నిర్వహణ కోసం ఆర్థిక సహాయం సహా వివిధ ప్రోత్సాహకాలను కూడా అందిస్తారు. అదనంగా, రైతులు తమ ఉత్పత్తులను గిట్టుబాటు ధరలకు విక్రయించేలా చూసేందుకు మార్కెటింగ్ సౌకర్యం కూడా అందిస్తారు.
1. కర్ణాటక రాష్ట్రం బీదర్ లో ఆయిల్ పామ్ మొక్కలు నాటే కార్యక్రమం నిర్వహించారు.
2. త్రిపుర లోని జిరాని అగ్రిల్ జిల్లా లో ఆయిల్ పామ్ మొక్కలు నాటే కార్యక్రమాన్ని త్రిపుర వ్యవసాయం, రైతు సంక్షేమ శాఖ మంత్రి శ్రీ రతన్ లాల్ నాధ్ ప్రారంభించారు.
3. అస్సాం తినిసుకియా జిల్లాలో జరిగిన కార్యక్రమంలో అస్సాం ముఖ్యమంత్రి డాక్టర్ హిమంత బిశ్వ శర్మ, వ్యవసాయ శాఖ మంత్రి శ్రీ అటుల్ బోరా, స్వామి రాందేవ్ జీ, పలువురు ప్రజా ప్రతినిధులు పాల్గొన్నారు.
ఆర్థిక మంత్రిత్వ శాఖ
2022-23 ఆర్థిక సంవత్సరంలో ప్రత్యక్ష పన్ను వసూళ్లు రూ.15.67 లక్షల కోట్లు - 10.02.2023 నాటికి గత సంవత్సరం సంబంధిత కాలంలో స్థూల వసూళ్ల కంటే 24.09 శాతం ఎక్కువ
ప్రత్యక్ష పన్ను వసూళ్లు, నికర రీఫండ్లు రూ.12.98 లక్షల కోట్లు - గత సంవత్సరం ఇదే కాలానికి నికర వసూళ్ల కంటే 18.40 శాతం ఎక్కువ
ఫిబ్రవరి 10, 2023 వరకు ప్రత్యక్ష పన్ను వసూళ్ల తాత్కాలిక గణాంకాలు స్థిరమైన వృద్ధిని నమోదు చేస్తూనే ఉన్నాయి. ఫిబ్రవరి 10, 2023 వరకు ప్రత్యక్ష పన్ను వసూళ్లు స్థూల వసూళ్లు రూ. 15.67 లక్షల కోట్లు, ఇది గత సంవత్సరం ఇదే కాలానికి స్థూల వసూళ్ల కంటే 24.09 శాతం ఎక్కువ. ప్రత్యక్ష పన్ను వసూళ్లు, నికర రీఫండ్లు రూ. 12.98 లక్షల కోట్లు, ఇది గత సంవత్సరం ఇదే కాలానికి నికర వసూళ్ల కంటే 18.40 శాతం ఎక్కువ. ఈ సేకరణ 2022-23 సంబంధించిన ప్రత్యక్ష పన్నుల మొత్తం బడ్జెట్ అంచనాలలో 91.39 శాతం. 2022-23 ప్రత్యక్ష పన్నుల సవరించిన అంచనాలలో 78.65 శాతం.
స్థూల ఆదాయ వసూళ్ల పరంగా కార్పొరేట్ ఆదాయపు పన్ను , వ్యక్తిగత ఆదాయపు పన్ను  వృద్ధి రేటు విషయానికి వస్తే, సిఐటి వృద్ధి రేటు 19.33 శాతం కాగా, పిఐటి  వృద్ధి రేటు 29.63 శాతం. వాపసుల సర్దుబాటు తర్వాత, సిఐటి సేకరణలలో నికర వృద్ధి 15.84 శాతం, పిఐటి సేకరణలలో 21.93 శాతం / 21.23 శాతం .
మొత్తం రూ. 2.69 లక్షల కోట్ల రిఫండ్ ఏప్రిల్ 1, 2022 నుండి 10 ఫిబ్రవరి 2023 వరకు జారీ అయ్యాయి. ఇది అంతకు ముందు సంవత్సరం ఇదే కాలంలో జారీ చేసిన రిఫండ్ల కంటే 61.58 శాతం ఎక్కువ.
పౌర విమానయాన మంత్రిత్వ శాఖ
డ్రోన్ రంగంలో ఉపాధి అవకాశాలు
డ్రోన్ రూల్స్, 2021 ప్రకారం, రిమోట్ పైలట్ ట్రైనింగ్ ఆర్గనైజేషన్ ని స్థాపించే అధికారాన్ని పొందాలనుకునే ఎవరైనా నిర్దిష్ట రుసుములతో పాటుగా డిజిటల్ స్కై ప్లాట్ఫారమ్లో ఫారం డీ5లో డైరెక్టర్ జనరల్ ఆఫ్ సివిల్ ఏవియేషన్కు దరఖాస్తును సమర్పించాలి. 31 డిసెంబర్ 2021 నాటికి, ప్రభుత్వ లేదా ప్రైవేట్ యాజమాన్యం కింద ఉన్న సంస్థల ద్వారా తొమ్మిది రిమోట్ పైలట్ శిక్షణా సంస్థలేర్పాటు చేయబడ్డాయి. రాష్ట్రాల వారీగా ఆర్పీటీఓల జాబితా అనుబంధం -I గా జోడించబడింది. 18 నుంచి 65 సంవత్సరాల మధ్య వయస్సు గల మరియు గుర్తింపు పొందిన బోర్డు నుండి పదవ తరగతి సర్టిఫికేట్ ఉన్న ఎవరైనా అధీకృత రిమోట్ పైలట్ శిక్షణా సంస్థ నుండి శిక్షణను విజయవంతంగా పూర్తి చేసిన తర్వాత రిమోట్ పైలట్ లైసెన్స్ని పొందవచ్చు. డ్రోన్ పాఠశాలల నుండి ఉత్తీర్ణులైన విద్యార్థులు వారు విజయవంతంగా పూర్తి చేసిన కోర్సులను బట్టి డ్రోన్ కార్యకలాపాలు, నిర్వహణ, డిజైన్, తయారీ మరియు డేటా అనలిటిక్స్ మొదలైన వాటిలో ఉపాధి అవకాశాల కోసం వెతకవచ్చు. అధీకృత రిమోట్ పైలట్ శిక్షణా సంస్థ శిక్షణ సిలబస్, మౌలిక సదుపాయాలు, బోధకులు, పరికరాలు. మౌలిక సదుపాయాలు మొదలైన వాటికి సంబంధించి డైరెక్టర్ జనరల్ ఆఫ్ సివిల్ ఏవియేషన్ నిర్దేశించిన అవసరాలకు అనుగుణంగా ఖచ్చితంగా ఉండేలా విదేశీ సంస్థలతో సహకారం కలిగి ఉండేలా వెసులుబాటును కల్పిస్తుంది.
అనుబంధం-- I
రాష్ట్రాల వారీగా రిమోట్ పైలట్ శిక్షణా సంస్థల జాబితా
|
|
క్రమ సంఖ్య
|
|
రాష్ట్రం
|
|
రిమోట్ పైలట్ శిక్షణ సంస్థ పేరు
|
|
1
|
|
జార్ఖ్ండ్
|
|
ఆల్కెమిస్ట్ ఏవియేషన్ ప్రయివేట్ లిమిటెడ్
|
|
2
|
|
మహారాష్ట్ర
|
|
రెడ్బర్డ్ ఫ్లైట్ ట్రైనింగ్ అకాడమీ ప్రయివేట్ లిమిటెడ్
|
|
3
|
|
మహారాష్ట్ర
|
|
ది బాంబే ఫ్లయింగ్ క్లబ్
|
|
4
|
|
తమిళనాడు
|
|
సీఏఎస్ఆర్ అన్నా యూనివర్శిటీ
|
|
5
|
|
తెలంగాణ
|
|
ప్లయిటెక్ ఏవియేషన్ అకాడమీ
|
|
6
|
|
తెలంగాణ
|
|
తెలంగాణ స్టేట్ ఏవియేషన్ అకాడమీ
|
|
7
|
|
ఉత్తర్ ప్రదేశ్
|
|
యాంబిషన్స్ ఫ్లయింగ్ క్లబ్ ప్రై. లిమిటెడ్
|
|
8
|
|
ఉత్తర్ ప్రదేశ్
|
|
ఇందిరా గాంధీ రాష్ట్రీయ ఉరాన్ అకాడమీ
|
|
9
|
|
ఉత్తర్ ప్రదేశ్
|
|
పయనీర్ ఫ్లయింగ్ అకాడమీ ప్రై. లిమిటెడ్
ఈ రోజు లోక్సభలో అడిగిన ఒక ప్రశ్నకు లిఖితపూర్వక సమాధానంలో పౌర విమానయాన మంత్రిత్వ శాఖ సహాయ మంత్రి  వి.కె.సింగ్  ఈ సమాచారాన్ని అందించారు.
ఆర్థిక మంత్రిత్వ శాఖ
ముంబయిలో ఆదాయపన్ను విభాగం తనిఖీలు
ఈనెల 8వ తేదీన, ఆదాయపన్ను విభాగం అధికారులు ముంబయిలోని వివిధ ప్రాంతాల్లో తనిఖీలు చేపట్టారు. అతిథ్య రంగంలో ఉన్న ఓ వ్యాపార బృందం, గుట్కా, పాన్ మసాలా, అనుబంధ పదార్థాలను కూడా తయారు చేస్తోందన్న సమాచారంతో సోదాలు జరిగాయి. ఈ తనిఖీలు 13వ తేదీ వరకు కొనసాగాయి.
బ్రిటిష్ వర్జిన్ ఐలండ్స్ లో నమోదైన సంస్థకు చెందిన విదేశీ ఆస్తులను ఈ సోదాల్లో ఆదాయపన్ను అధికారులు స్వాధీనం చేసుకున్నారు. ఆ సంస్థ కార్యాలయం దుబాయ్లో ఉంది. సంస్థ ఛైర్మన్ వ్యాపార బృందం మొత్తాన్ని నియంత్రిస్తూ, నిర్వహిస్తున్నారు. భారత్ నుంచి నిధులను సమీకరించి తన విలువను రూ.830 కోట్లకు ఆ సంస్థ పెంచుకుంది. ఈ బృందంలోని ముఖ్య సంస్థల్లో వాటా ప్రీమియం రూపంలో రూ.638 కోట్లను భారత్కు మళ్లించారు. ఈమెయిల్ సంప్రదింపులు, వ్యాపార బృందం ప్రమోటర్తో సంస్థ అనుబంధం మొత్తం ఆధారాలతోసహా ఆదాయపన్ను అధికారుల దర్యాప్తులో బయటపడింది. బీవీఐ సంస్థలో వాటాదారైన ఒక ఉద్యోగిని గుర్తించిన అధికారులు, ప్రమోటర్తోపాటు క్రాస్ ఎగ్జామిన్ చేశారు. ఆ సంస్థలో వాటా ఉందని ఆ ఉద్యోగికి తెలియదని, ప్రధాన ప్రమోటర్ సూచన మేరకు పత్రాలపై సంతకాలు చేసినట్లు దర్యాప్తులో వెల్లడైంది.
అంతేగాక, ఆదాయపు పన్ను చట్టంలోని సెక్షన్ 80ఐసీ కింద, ఈ వ్యాపార బృందం అడ్డదారిలో రూ.398 కోట్ల మేర మినహాయింపు పొందినట్లు తేలింది. హిమాచల్ప్రదేశ్లో 2 సంస్థలను ఈ బృందం స్థాపించిందని, అడ్డదారిలో మినహాయింపు పొందడానికి తప్పుడు చర్యలకు కూడా పాల్పడినట్లు వెల్లడైంది.
ఈ వ్యాపార బృందంలోని రెండు ఫ్యాక్టరీల్లో తయారు చేస్తున్న రూ.247 కోట్ల విలువైన పాన్ మసాలను అధికారులు జప్తు చేశారు.
ఆదాయపు పన్ను చట్టం సెక్షన్ 10 ఏఏ కింద, గాంధీధామ్ యూనిట్లో అక్రమంగా రూ.63 కోట్ల మేర మినహాయింపు చూపినట్లు అధికారులు నిర్ధారించారు.
ఈ సోదాల్లో 13 లక్షల నగదుతోపాటు రూ.7 కోట్ల విలువైన నగలను ఆదాయపన్ను అధికారులు స్వాధీనం చేసుకున్నారు. 16 లాకర్లు, 11 ప్రాంగాణాలపై నిషేధ ఉత్తర్వులు జారీ చేశారు. ఇప్పటివరకు దాదాపు 1500 కోట్ల రూపాయల విలువైన లెక్కల్లో చూపని లావాదేవీలను దర్యాప్తులో అధికారులు గుర్తించారు. దర్యాప్తు ఇంకా కొనసాగుతోంది.
సాంస్కృతిక మంత్రిత్వ శాఖ
బౌద్ధ బోధనలు వసుధైవ కుటుంబకం అనే సందేశాన్ని పునరుద్ఘాటిస్తుంది : కేంద్ర మంత్రి శ్రీ జి.కిషన్ రెడ్డి
బౌద్ధమతం బౌద్దులతోపాటు ప్రతి ఒక్కరికీ జ్ఞానాన్ని ప్రసాదిస్తుంది
కేంద్ర సాంస్కృతిక శాఖ మంత్రి మంత్రి శ్రీ జి. కిషన్ రెడ్డి గారు వీడియో సందేశం ద్వారా , ప్రపంచం అంత ఒకటే కుటుంబం అని బౌద్ధమతం బౌద్ధులకు మాత్రమే కాకుండా మనందరం కూడా వసుధైవ కుటుంబకం అనే సందేశాన్ని ఇస్తుంది అని అన్నారు. ఆషాఢ పూర్ణిమ శుభ సందర్భంగా ‘ధర్మ చక్ర దినోత్సవం’నాడు గురు పూర్ణిమను కూడా జరుపుకుంటామని ఆయన తెలియజేశారు. "ఈ రోజు మనందరం గౌరవభావంతో భక్తి శ్రద్ధలతో మన గురువులకు కృతజ్ఞతా భావంతో పూజించే రోజు . ఆషాఢ పూర్ణిమ, ప్రపంచవ్యాప్తంగా ఉన్న బౌద్ధులకు పవిత్రమైన రోజు, మానవాళికి కూడా ముఖ్యమైన రోజు” అని ఆయన అన్నారు. రెండువేల ఐదువందల సంవత్సరాల క్రితం ఇదే రోజున బుద్ధుడు సారనాథ్లో తన ఐదుగురు సహచరులకు జ్ఞానబోధ చేశారు, తరువాత కాలక్రమేణా వారు బుద్ధుని అనుచరులుగా మారారు. బుద్ధుడు బౌద్ధమతానికి, హిందూ మతానికి దగ్గరి సంబంధం ఉందని ఆయన విశ్లేషించడంతో పాటు అతను జ్ఞానోదయం పొందిన తరువాత, మానవత్వం కూడా దాని నుండి ప్రయోజనం పొందేలా చూసుకున్నాడు.
"మహాభారత రచయిత వేద వ్యాస మహర్షి జయంతిని  మనం గురుపూర్ణిమగా జరుపుకుంటున్నాం. నేటికీ, బుద్ధుని అష్టాంగమార్గాలు మానవాళికి మార్గనిర్దేశం చేస్తూనే ఉన్నాయి. ఇవి ప్రపంచంలో అన్ని సమాజాలు శాంతియుతంగా సహజీవనం చేయడానికి మార్గదర్శకత్వాన్ని అందిస్తుంది” అని శ్రీ కిషన్ రెడ్డి అన్నారు. ఈ గురుపూర్ణిమ కార్యక్రమాన్ని నిర్వహించినందుకు అంతర్జాతీయ బౌద్ధ సమాఖ్యకు  కేంద్ర మంత్రి కృతజ్ఞతలు తెలిపారు. ప్రపంచవ్యాప్తంగా బౌద్ధులకు ఒక ఉమ్మడి వేదికను అందించడంలో ఈ సంస్థ కీలక పాత్ర పోషించిందని ఆయన కొనియాడారు.
పర్యాటక, సాంస్కృతిక మంత్రిత్వ శాఖలు మరియు ఇండియన్ కౌన్సిల్ ఆఫ్ కల్చరల్ రిలేషన్స్ అంతర్జాతీయ బౌద్ధ సమాఖ్య  తో కలిసి ఈ ఏడాది నవంబర్ చివరలో భారతదేశంలో అంతర్జాతీయ సమావేశాన్ని ఏర్పాటు చేయడానికి ప్రణాళికను సిద్ధం చేసినట్టు శ్రీ కిషన్ రెడ్డి తెలియజేశారు. "బౌద్ధమత గొప్పతనాన్ని గురించి ఉపన్యసించేందుకు నలుమూలల నుండి పండితులను ఆహ్వానించడం జరుగుతుంది . ఈ సంవత్సరం భారత్ తన 75 వ స్వాతంత్ర్య సంవత్సరాన్ని ‘ఆజాదీ కా అమృత్ మహోత్సవ్’ తో పాటు మానవజాతికి బుద్ధుడు అందించిన మార్గదర్శకాలను కూడా ఒక పండుగ లాగా జరుపుకుంటాము" అని ఆయన అన్నారు.
బౌద్ధమత జన్మస్థలంగా భారతదేశం బౌద్ధ సమాజ వారసత్వాన్ని వారి జ్ఞానాన్ని పంచుకోవడానికి ఎల్లపుడు సహకరిస్తుందని కేంద్ర మంత్రి పేర్కొన్నారు. "భారతదేశ బౌద్ధ వారసత్వాన్ని పెంపొందించడంలో ప్రోత్సహించడంలో గౌరవనీయ ప్రధానమంత్రి గారు ఎంతో కృషి చేసారు ఇక ముందు కూడా చేస్తూనే ఉంటారు. పురాతన స్థూపాల ఉన్న అనేక ప్రదేశాలు తిరిగి అభివృద్ధి చేయబడుతున్నాయి, తద్వారా ప్రపంచవ్యాప్తంగా ఉన్న యాత్రికులు వాటిని సందర్శించవచ్చు” అని ఆయన అన్నారు.
శాంతి మరియు సామరస్యానికి చిహ్నంగా బోధ్ గయా నుండి బోధి మొక్కను తెచ్చి నాటినందుకు శ్రీ కిషన్ రెడ్డి గారు గౌరవ రాష్ట్రపతికి కృతజ్ఞతలు తెలియజేసారు . “ఈ సందర్భంగా ఈ కార్యక్రమానికి హాజరైనందుకు గౌరవనీయ ప్రధానమంత్రి గారికి కృతజ్ఞతలు. నేను మరోసారి ప్రపంచవ్యాప్తంగా బౌద్ధులకు నా శుభాకాంక్షలు తెలియజేస్తున్నాను. జ్ఞానాన్ని పంచి శాంతి, సామరస్య విలువలను వారి బోధనలద్వారా విస్తరించిన గురువులందరికీ నా కృతజ్ఞతలు తెలియజేస్తున్నాను” అని ఆయన అన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
192.28 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.28 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 14,955
గత 24 గంటల్లో నమోదయిన కొత్త కేసులు 2,226
ప్రస్తుత రికవరీ రేటు 98.75%
వారపు పాజిటివిటీ రేటు 0.50%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 192.28 కోట్ల  డోసులను టీకా కార్యక్రమం అధిగమించింది. 2,42,06,537 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.28 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,512
|
|
రెండో డోసు
|
|
1,00,34,308
|
|
ముందు జాగ్రత్త డోసు
|
|
51,06,766
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,18,212
|
|
రెండో డోసు
|
|
1,75,73,709
|
|
ముందు జాగ్రత్త డోసు
|
|
83,86,226
|
|
12-14 ఏళ్ల వారు
|
|
మొదటి డోసు
|
|
3,28,56,669
|
|
రెండో డోసు
|
|
1,40,28,550
|
|
15-18 ఏళ్ల వారు
|
|
మొదటి డోసు
|
|
5,91,84,161
|
|
రెండో డోసు
|
|
4,47,97,935
|
|
18-44 ఏళ్ల వారు
|
|
మొదటి డోసు
|
|
55,68,48,050
|
|
రెండో డోసు
|
|
48,71,52,814
|
|
ముందు జాగ్రత్త డోసు
|
|
5,85,545
|
|
45-59 ఏళ్ల వారు
|
|
మొదటి డోసు
|
|
20,31,94,939
|
|
రెండో డోసు
|
|
19,01,96,793
|
|
ముందు జాగ్రత్త డోసు
|
|
11,74,142
|
|
60 ఏళ్లు పైబడినవారు
|
|
మొదటి డోసు
|
|
12,70,52,348
|
|
రెండో డోసు
|
|
11,85,86,835
|
|
ముందు జాగ్రత్త డోసు
|
|
1,72,82,010
|
|
ముందు జాగ్రత్త డోసులు
|
|
3,25,34,689
|
|
మొత్తం డోసులు
|
|
1,92,28,66,524
దేశవ్యాప్త క్రియాశీల కేసుల సంఖ్య 14,955. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,202 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,97,003 కి పెరిగింది.
గత 24 గంటల్లో 2,226 కొత్త కేసులు నమోదయ్యాయి.
గత 24 గంటల్లో మొత్తం 4,42,681 పరీక్షలు చేశారు. దేశవ్యాప్తంగా ఇప్పటివరకు 84.67 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.50 శాతంగా, రోజువారీ పాజిటివిటీ రేటు 0.50 శాతంగా నమోదయ్యాయి.
ఆర్థిక మంత్రిత్వ శాఖ
భారత కంప్ట్రోలర్ అండ్ ఆడిటర్ జనరల్గా శ్రీ గిరీష్ చంద్ర ముర్ము బాధ్యతలు
భారత కంప్ట్రోలర్ అండ్ ఆడిటర్ జనరల్గా శ్రీ గిరీష్ చంద్ర ముర్ము బాధ్యతలు స్వీకరించారు. ఆయన గుజరాత్ కేడర్కు చెందిన 1985 బ్యాచ్ ఐఏఎస్ అధికారి. శ్రీ రాజీవ్ మెహ్రిషి శుక్రవారం పదవీ విరమణ చేసిన నేపథ్యంలో, ఆయన స్థానంలో జి.సి.ముర్ము నియమితులయ్యారు. ఈ బాధ్యతలకు ముందు, జమ్ము&కశ్మీర్ తొలి లెఫ్టినెంట్ గవర్నర్గా ముర్ము సేవలు అందించారు.
రాష్ట్రపతి భవన్లో జరిగిన కార్యక్రమంలో రాష్ట్రపతి శ్రీ రామ్నాథ్ కోవింద్, శ్రీ ముర్ము చేత కాగ్గా ప్రమాణస్వీకారం చేయించారు. ఉప రాష్ట్రపతి శ్రీ వెంకయ్యనాయుడు, ప్రధాని శ్రీ నరేంద్ర మోదీ, ఆర్థిక మంత్రి శ్రీమతి నిర్మల సీతారామన్, పూర్వ కాగ్ శ్రీ రాజీవ్ మెహ్రిషి ఈ కార్యక్రమంలో పాల్గొన్నారు.
ప్రమాణ స్వీకారం ముగియగానే శ్రీ ముర్ము కాగ్ కార్యాలయానికి వెళ్లారు. సీనియర్ అధికారులు ఆయనకు స్వాగతం పలికారు. కార్యాలయంలోని మహాత్మాగాంధీ, డా.బి.ఆర్. అంబేడ్కర్ విగ్రహాలకు ముర్ము పుష్ప నివాళి అర్పించారు.
జమ్ము&కశ్మీర్ లెఫ్టినెంట్ గవర్నర్గా వెళ్లకముందు, డిపార్ట్మెంట్ ఆఫ్ ఎక్స్పెండిచర్ సంయుక్త కార్యదర్శిగా, డిపార్ట్మెంట్ ఆఫ్ ఫైనాన్సియల్ సర్వీసెస్, డిపార్ట్మెంట్ ఆఫ్ రెవెన్యూ అదనపు కార్యదర్శిగా, డిపార్ట్మెంట్ ఆఫ్ ఎక్స్పెండిచర్ పూర్తిస్థాయి కార్యదర్శిగా ముర్ము పనిచేశారు. దిల్లీకి రావడానికి ముందు గుజరాత్ ప్రభుత్వంలో ముఖ్య కార్యకలాపాలు నిర్వర్తించారు. పరిపాలన, ఆర్థిక, మౌలిక సదుపాయాల రంగాలలో శ్రీ ముర్ముకు విశేష అనుభవం ఉంది.
ప్రధాన మంత్రి కార్యాలయం
కె.కామరాజ్ జయంతి సందర్భంగా ప్రధాన మంత్రి నివాళి
ప్రధాన మంత్రి శ్రీ నరేంద్ర మోదీ ఈ రోజు శ్రీ కె కామరాజ్ జయంతి సందర్భంగా
ఆయన స్మృతి కి ఘనంగా నివాళులు అర్పించారు.
‘‘కామరాజ్ జయంతి సందర్భంగా ఆయనకు నివాళులు అర్పిస్తున్నాను. కామరాజ్ భారతదేశ అభివృద్ధికి తన జీవితాన్ని అంకితం చేసిన మహానుభావుడు. సామాజిక సాధికారతకు ఆయన ఇచ్చిన ప్రాధాన్యత మనందరికీ మార్గదర్శక శక్తి. పేదరిక నిర్మూలన, ప్రజాసంక్షేమంపై ఆయన దార్శనికతను నెరవేర్చేందుకు మన నిబద్ధతను పునరుద్ఘాటిద్దాం‘‘అని.
ప్రధాన మంత్రి ట్వీట్ చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
10 రాష్ట్రాలు/యూటీల్లోనే కొత్త కేసుల్లో 75 శాతం నమోదు
వరుసగా ఆరో రోజు కూడా, కొవిడ్ కొత్త కేసుల సంఖ్య కన్నా రికవరీల సంఖ్య అధికంగా ఉంది. గత 24 గంటల్లో దేశవ్యాప్తంగా 86,508 కరోనా పాజిటివ్ కేసులు నమోదయ్యాయి. వీటిలో 75 శాతం 10 రాష్ట్రాలు/యూటీల్లోనే
నమోదయ్యాయి. ఈ జాబితాలో మహారాష్ట్ర అగ్రస్థానంలో కొనసాగుతోంది. ఈ ఒక్క రాష్ట్రం నుంచే 21 వేలకు పైగా కొత్త కేసులు వచ్చాయి. తర్వాతి స్థానాల్లో ఆంధ్రప్రదేశ్, కర్ణాటక వరుసగా 7 వేలు, 6 వేలకు పైగా కేసులతో కొనసాగుతున్నాయి.
(గత 24 గంటల్లో 1,129 మంది కరోనాతో మరణించారు. వీటిలో 83 శాతం 10 రాష్ట్రాలు/యూటీల్లోనే నమోదయ్యాయి. గత 24 గంటల్లో మహారాష్ట్రలో మరణాల సంఖ్య 479 కాగా, ఉత్తరప్రదేశ్లో 87, పంజాబ్లో 64 మంది
చనిపోయారు.
కరోనా పరీక్షల మౌలిక సదుపాయాలు దేశవ్యాప్తంగా గణనీయంగా పెరిగాయి. ఇప్పటివరకు 1082 ప్రభుత్వ, 728 ప్రైవేటు పరీక్ష కేంద్రాలతో కలిపి దేశవ్యాప్తంగా 1,810 ఉన్నాయి. గత 24 గంటల్లో చేసిన పరీక్షల సంఖ్య 11,56,569తో కలిపి, మొత్తం పరీక్షల సంఖ్య 6.74 కోట్లను దాటింది.
ప్రధాన మంత్రి కార్యాలయం
భగవాన్ బిర్ సాముండా గారి కి ఆయన జయంతి నాడు శ్రద్ధాంజలి ఘటించిన ప్రధాన మంత్రి
భగవాన్ బిర్ సా ముండా గారి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. స్వాతంత్య్ర సమరాని కి బలాన్ని ఇవ్వడం కోసం ఆయన అందించినటువంటి తోడ్పాటు ను, అలాగే ఆదివాసీ సమాజం యొక్క ప్రయోజనాల కోసం ఆయన జరిపిన పోరాటాన్ని శ్రీ నరేంద్ర మోదీ స్మరించుకొన్నారు.
ప్రధాన మంత్రి ఒక ట్వీట్ లో -
“భగవాన్ బిర్ సా ముండా గారి కి ఆయన జయంతి నాడు ఇదే ఆదర పూర్ణమైనటువంటి శ్రద్ధాంజలి. వారు స్వాతంత్య్ర సంగ్రామాని కి శక్తి ని అందించడం తో పాటు ఆదివాసీ సమాజం యొక్క హితాల ను రక్షించడం కోసం నిరంతరం సంఘర్షణ చేస్తూ వచ్చారు. దేశం కోసం ఆయన అందించిన తోడ్పాటు చిర స్మరణీయం గా ఉంటుంది.’’ అని పేర్కొన్నారు.
(
మైనారిటీ వ్యవహారాల మంత్రిత్వ శాఖ
1 ఆగస్టు 2021 న దేశవ్యాప్తంగా "ముస్లిం మహిళా హక్కుల దినోత్సవం"
ట్రిపుల్ తలాక్కు వ్యతిరేకంగా చట్టం అమలులోకి వచ్చిన సందర్భంగా రేపు ఆగస్టు 1, 2021 న దేశవ్యాప్తంగా"ముస్లిం మహిళా హక్కుల దినోత్సవం" జరగనున్నది.
ట్రిపుల్ తలాక్ విధానాన్ని రద్దు చేస్తూ ప్రభుత్వం 2019 ఆగస్టు 1 న చట్టాన్ని రూపొందించిందని మైనారిటీ వ్యవహారాల మంత్రి శ్రీ ముఖ్తార్ అబ్బాస్ నఖ్వీ అన్నారు. ట్రిపుల్ తలాక్ విధానాన్ని సామాజిక నేరంగా పరిగణిస్తూ ప్రభుత్వం ఈ చట్టాన్ని రూపొందించిందని ఆయన పేర్కొన్నారు. ట్రిపుల్ తలాక్ ని నేరపూరిత నేరంగా చట్టం పరిగణిస్తుందని అన్నారు.
చట్టం అమలులోకి వచ్చిన తర్వాత ట్రిపుల్ తలాక్ కేసుల సంఖ్య గణనీయంగా తగ్గిందని శ్రీ నఖ్వీ అన్నారు. దేశవ్యాప్తంగా ముస్లిం మహిళలు ఈ చట్టాన్ని స్వాగతించారని ఆయన పేర్కొన్నారు.
ఆగస్టు 1 వ తేదీని "ముస్లిం మహిళా హక్కుల దినోత్సవం" గా నిర్వహించడానికి పలు సంస్థలు సన్నాహాలు చేస్తున్నాయి.
రేపు న్యూఢిల్లీలో "ముస్లిం మహిళా హక్కుల దినోత్సవం" సందర్భంగా నిర్వహించనున్న కార్యక్రమాలకు మహిళా మరియు శిశు అభివృద్ధి మంత్రి శ్రీమతి స్మృతి ఇరానీ , పర్యావరణ, అటవీ మరియు వాతావరణ మార్పుల మంత్రి శ్రీ భూపేందర్ యాదవ్ లతో కలిసి శ్రీ నఖ్వీ పాల్గొంటారు.
ట్రిపుల్ తలాక్కు వ్యతిరేకంగా చట్టాన్ని తీసుకురావడం ద్వారా దేశంలోని ముస్లిం మహిళల "ఆత్మవిశ్వాసం, ఆత్మగౌరవం మరియు ఆత్మవిశ్వాసాన్ని" ప్రభుత్వం బలోపేతం చేసి వారి రాజ్యాంగ, ప్రాథమిక మరియు ప్రజాస్వామ్య హక్కులను పరిరక్షించిందని శ్రీ నఖ్వీ అన్నారు.
ఆర్థిక మంత్రిత్వ శాఖ
కస్టమ్స్ విషయాల లో సహకారం మరియు పరస్పర సహాయం అంశాల లో భారతదేశాని కి, సౌదీ అరేబియా కు మధ్య ఎంఒయు కు ఆమోదం తెలిపిన మంత్రివర్గం
కస్టమ్స్ విషయాల లో సహకారం మరియు పరస్పర సహాయం అంశాల లో భారతదేశాని కి, సౌదీ అరేబియా కు మధ్య సంతకాలైన ఒక అవగాహనపూర్వక ఒప్పంద ప్రతాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఒప్పందం కస్టమ్స్ సంబంధిత నేరాల నివారణ కు మరియు పరిశోధన కు, అలాగే కస్టమ్స్ అపరాధుల ను నిర్బంధించేందుకు తక్కువ ఖర్చు తో కూడిన, విశ్వసనీయమైన సమాచారాన్ని, ఇంకా దర్యాప్తు సేవ లను శీఘ్ర గతి న అందుబాటు లోకి తీసుకు రావడం లో సహాయకారి కాగలదు.
(
విద్యుత్తు మంత్రిత్వ శాఖ
ఎన్టీపీసీని అభినందించిన కేంద్ర విద్యుత్ శాఖ మంత్రి శ్రీ ఆర్.కె.సింగ్
- దేశంలో మొట్టమొదటి గ్రీన్ హైడ్రోజన్ మొబిలిటీ ప్రాజెక్ట్ను ఏర్పాటు చేసేందుకు లడఖ్,
ఎల్ఏహెచ్డీసీలతో ఎన్టీపీసీ అవగాహన ఒప్పందం కుదుర్చుకోవడంపై మంత్రి హర్షం
దేశంలో తొలి గ్రీన్ హైడ్రోజన్ మొబిలిటీ ప్రాజెక్ట్ ఏర్పాటు చేసేందుకు ఎల్ఏహెచ్డీసీ, లడఖ్లతో ఎన్టీపీసీ అవగాహన ఒప్పందం కుదుర్చుకోవడంపై మంత్రి కేంద్ర విద్యుత్, కొత్త మరియు పునరుత్పాదక ఇంధన శాఖల మంత్రి శ్రీ ఆర్.కె.సింగ్ హర్షం వ్యక్తం చేశారు. మహారత్న, పీఎస్యు సంస్థ అయిన ఎన్టీపీసీ మొట్టమొదటి గ్రీన్ హైడ్రోజన్ మొబిలిటీ ప్రాజెక్ట్ ఏర్పాటుకు అవగాహన ఒప్పందం కుదుర్చుకోవడంపై కేంద్ర విద్యుత్శాఖ మంత్రి అభినందనలు తెలిపారు. పునరుత్పాదక వనరులు, గ్రీన్ హైడ్రోజన్ ఆధారంగా కార్బన్ రహిత ఆర్థిక వ్యవస్థను నిర్ధారించే దిశగా ప్రధాన మంత్రి విజన్ను ఈ ఒప్పందం మరింత బలోపేతం చేస్తుందని మంత్రి తెలిపారు.
ఎలాంటి ఉద్గారాలు లేకుండా గ్రీన్ హైడ్రోజన్ ఆధారిత మొబిలిటీ ప్రాజెక్టును అమలు చేసిన లేహ్ భారతదేశానికి మొట్టమొదటి నగరంగా అవతరించడం మనందరికీ చాలా గర్వకారణమని ఆయన అన్నారు. ఎన్టీపీసీ యొక్క 100 శాతం అనుబంధ సంస్థ అయిన ఆర్ఈఎల్ ఈ ప్రాంతంలో మొట్టమొదటి గ్రీన్ హైడ్రోజన్ మొబిలిటీ ప్రాజెక్టును ఏర్పాటు చేసేందుకు కేంద్ర పాలిత ప్రాంతమైన లడఖ్తో ఒక అవగాహన ఒప్పందం కుదుర్చుకుంది. ఎన్.టి.పి.సి యొక్క మొట్టమొదటి సౌర సంస్థాపనలను లేహ్ లో సౌర చెట్లు మరియు సౌర కార్ల పోర్టు రూపంలో ప్రారంభించడం ద్వారా అవగాహన ఒప్పందం సంతకం చేసింది. లెఫ్టినెంట్ గవర్నర్ శ్రీ ఆర్.కె.మాథూర్ సమక్షంలో ఈ అవగాహన ఒప్పందం కుదుర్చుకున్నారు. ఈ కార్యక్రమంలో ప్రభుత్వానికి చెందిన సీనియర్ ప్రముఖులు, ఎన్టీపీసీ సంస్థలకు చెందిన ప్రజా ప్రతినిధులు పాల్గొన్నారు. ఈ తాజా అవగాహన ఒప్పందంలో భాగంగా.. పునరుత్పాదక వనరులు, ఆకుపచ్చ హైడ్రోజన్ ఆధారంగా కార్బన్ రహిత ఆర్థిక వ్యవస్థను అభివృద్ధి చేయడానికి లడఖ్కు ఎన్టీపీసీ సంస్థ తోడ్పాటును అందించనుంది. ఇది ‘కార్బన్ న్యూట్రల్’ లడఖ్ అనే ప్రధానమంత్రి విజన్కు అనుగుణంగా ఉండనుంది. లడఖ్ హైడ్రోజన్ రాష్ట్రంగా మారాలని తాము కోరుకుంటున్నానని ఈ దీర్ఘకాలిక లక్ష్యాన్ని సాధించేందుకు గాను ఎన్టీపీసీతో భాగస్వామ్యం కావడం సంతోషంగా ఉందని లెఫ్టినెంట్ గవర్నర్ పేర్కొన్నారు. ఈ ప్రాంతంలో 5 హైడ్రోజన్ ఇంధన ఆధారిత బస్సులను నడపడానికి ఎన్టీపీసీ ప్రణాళికలు సిద్ధం చేసింది.| ఈ దిశగా కంపెనీ లేహ్లో సౌర ప్లాంట్ మరియు గ్రీన్ హైడ్రోజన్ జనరేషన్ యూనిట్ను ఏర్పాటు చేయనుంది. దీంతో గ్రీన్ హైడ్రోజన్ ఆధారిత మొబిలిటీ ప్రాజెక్టును అమలు చేసిన.. దేశంలోనే మొట్టమొదటి నగరంగా లెహ్ నిలిచింది. ఇది నిజమైన అర్థంలో సున్నా ఉద్గార చైతన్యంగా మారనుంది. ఎన్టీపీసీ తన పోర్ట్ఫోలియోను పచ్చదనం కోసం దూకుడుగా ముందుకు తెస్తోంది. తక్కువ కార్బన్ పాదముద్రను సాధించడానికి గ్రీన్ హైడ్రోజన్ ప్రాజెక్ట్ మరొ ముందడుగు. దీనికి తోడు మొబిలిటీ, శక్తి, రసాయన, ఎరువులు, ఉక్కు మొదలైన రంగాలలోనూ గ్రీన్ హైడ్రోజన్ ఆధారిత పరిష్కారాల వాడకాన్ని కూడా ఎన్టీపీసీ ప్రోత్సహిస్తోంది. 2032 నాటికి 60 గిగావాట్ల పునరుత్పాదక సామర్థ్యాన్ని సాధించాలనే లక్ష్యాన్ని ఎన్టీపీసీ సంస్థ ఇటీవల సవరించింది, ఇది మునుపటి లక్ష్యాన్ని రెట్టింపు చేసింది. ఇటీవల ఎన్.టి.పి.సి విశాఖపట్నం వద్ద 10 మెగావాట్ల భారతదేశపు అతిపెద్ద తేలియాడే సౌర ప్రాజెక్టును ప్రారంభించింది.